יחיאל מיכל חרל"פ

הרב יחיאל מיכל חרל"פ (ב' בתשרי ה'תר"ס, 6 בספטמבר 1899 – י"ב במרחשון ה'תשל"ה, 28 באוקטובר 1974) היה רב ואב"ד המרכז היהודי ברובע הברונקס בארצות הברית במשך עשרות שנים. קודם לכך היה רב בעיר קאנטון באוהיו ורב העיר אומהה בנברסקה.

היה מראשי אגודת הרבנים, מנהל ישיבת ר' יצחק אלחנן בניו יורק, חבר המזרחי בארצות הברית, מעורכי כתב העת 'אור המזרח', ובנו של הרב יעקב משה חרל"פ.

== ביוגרפיה ==
נולד בירושלים בראש השנה ה'תר"ס לרב יעקב משה חרל"פ ולפסיה בת הרב מיכל ורניקובסקי. בילדותו למד בישיבות עץ חיים ותורת חיים. בהיותו צעיר לימים בגיל 16 נקרא להצטרף לקבוצה למצוינים שעל יד ישיבת אהל משה<ref></ref><ref></ref>.

היה בקשר הדוק עם הרב אברהם יצחק הכהן קוק והרב יצחק ירוחם דיסקין, שאף למדו איתו בחברותא<ref></ref>.

בשנת תרפ"א נסע לארצות הברית, למד בישיבת רבנו יצחק אלחנן בניו-יורק ושימש רב בבית הכנסת של 'עץ חיים אנשי וולוז'ין' באיסטסייד. בסיועם של מנהלי ישיבת רבנו יצחק אלחנן נתקבל כרב בעיר קאנטון שבאוהיו. ייסד שם תלמוד תורה וארגן שיעורים תורניים. משם עבר להיות רבה של אומהה במדינת נברסקה, שם עסק בעיקר בחינוך הנוער, ובניסיון לשלוח את הצעירים ללמוד בישיבות בשיקגו ובניו-יורק.

בשנת ה'תרפ"ו נבחר להיות רב בית הכנסת המרכזי ברובע הברונקס בניו יורק, בתפקיד זה שימש קרוב לחמישים שנה.

היה מראשי אגודת הרבנים ושימש כיו"ר האגודה<ref></ref>, וחבר הוועדה לענייני ארץ ישראל של האגודה<ref name=":0"></ref>. מלבד זאת היה פעיל חשוב בתנועת המזרחי בארצות הברית ונמנה כחבר בוועד הפועל של התנועה<ref name=":0" />, היה גם מהעורכים של אור המזרח - כתב העת של המזרחי בארצות הברית. ייסד את 'הועד לחיזוק התורה והיהדות שעל יד המזרחי' ועמד בראשו<ref></ref>.

על אף מגוריו בארצות הברית, היה קשור לארץ ישראל ומבקר בה פעמים תכופות, ביקוריו עוררו רושם<ref></ref>. שימש כנשיא ישיבת בית זבול, אסף למענה תקציב בארצות הברית, ובעת ביקוריו העביר בה שיעורים<ref></ref>.

היה אוסף תרומות בארצות הברית למען ישיבות בירושלים עיר הולדתו<ref></ref>, דבר שנכתב אף על מצבתו. בעקבות כך היה הגזבר של ישיבת מאה שערים<ref></ref>.

גם באגודת הרבנים היה יו"ר הוועדה לענייני ארץ ישראל, ונחשב כמי שקידש את שמה של ירושלים<ref></ref>.

נפטר בי"ב בחשוון ה'תשל"ה. הלווייתו יצאה מישיבת רבנו יצחק אלחנן בהשתתפות הרב סולובייצ'יק והרב ד"ר בלקין,

נטמן למחרת היום בחלקת המשפחה בבית הקברות היהודי בהר הזיתים ליד קברו של סבו הרב זבולון חרל"פ וליד הקבר הריק של אביו שנקבר בשל מאורעות המלחמה בבית העלמין סנהדריה (לאחר מכן נקבר שם הרב יצחק מאיר חרל"פ בנו של הרב חיים זבולון חרל"פ).

==דעותיו==

כאחד מפעילי המזרחי בארצות הברית פעל בכדי שהמזרחי ישתתף בממשלת ישראל<ref></ref>.

יחסו היה אוהד למדינת ישראל, וטען שלהקמת המדינה ויום העצמאות יש ערך דתי<ref></ref>.

== ספריו ==
ספריו נקראים חוף ימים, במילה 'ימים' רמוזים שמותיו שלו ושל אביו - יעקב משה יחיאל מיכל.
* חוף ימים חלק ראשון. תשי"ז.
* חוף ימים חלק שני. תשכ"א.
* חוף ימים חלק שלישי. תשכ"א.
* חוף ימים על מסכת מכות. תשל"ח.
* תורת חוף ימים. תשמ"ה
* חוף ימים על מסכת חגיגה. תשנ"ט.
* קונטרס מיוחד עם שני מאמרים. בהוצאת ישיבת בית זבול.

דרשותיו לימי העצמאות נדפסו בספר 'מי חכם וישמור אלה' בהוצאת מכון איי הים.

== משפחתו ==
נישא לחיה שרה בת הרב זאב וולוף שחור<ref></ref>, ולהם היו שני ילדים: איטא רייזיל שנפטרה בהיותה ילדה קטנה, והרב זבולון חרל"פ ראש ישיבה יונברסיטי בארצות הברית ונשיא ישיבת בית זבול<ref></ref>.

גיסיו הם הרבנים: משה לייב שחור, חיים זבולון חרל"פ, מרדכי יהודה ליב זק"ש, שמואל ברוך ורנר, אברהם שדמי וישראל בארי.

נכדו הוא הרב זאב וולף חרל"פ רב היישוב מעלה עמוס.

== לקריאה נוספת ==
* [https://tablet.otzar.org/ הגאון רבי יחיאל מיכל חרל"פ (קוים לדמותו)] - הרב יהודה רובינשטיין.

== קישורים חיצוניים ==
* [https://mountofolives.co.il/he/deceased_card/יחיאל-מיכל-חרלפ-yehiel-michel-harlapp/#gsc.tab=0 כרטיס קבר] של הרב יחיאל מיכל חרל"פ בהר הזיתים.
* [https://hebrewbooks.org/9182 חוף ימים חלק ראשון] באתר היברובוקס.
* [https://hebrewbooks.org/3123 חוף ימים על מסכת מכות] באתר היברובוקס.

== הערות שוליים ==

קטגוריה:רבנים אמריקאים
קטגוריה:משפחת חרל"פ
קטגוריה:משפחת שחור
קטגוריה:נשיאי ישיבה יוניברסיטי
קטגוריה:ניו יורק: אישים
קטגוריה:הברונקס: אישים
קטגוריה:אוהיו: אישים
קטגוריה:נברסקה: חינוך
קטגוריה:נברסקה: אישים
קטגוריה:אמריקאים שנפטרו ב-1974
קטגוריה:אמריקאים שנולדו ב-1899
קטגוריה:תלמידי הראי"ה קוק
קטגוריה:יהודים הקבורים בהר הזיתים: חלקת הפרושים